Lesersartikel: Trek jou kruisies op 7 Mei! – Die Afrikaanse opinieplatform
Met die verkiesing om die draai moet elke kieser sorg dat hy gaan stem op 7 Mei. 'n Persoon wat nie gaan stem nie, kan nie na die tyd kla oor dinge wat nie reg is nie.
Elke stem tel en is baie belangrik want dit kan beslis 'n verskil maak. Onthou daar is 2 stembriewe waar jy jou kruisie moet trek. Een is die nasionale stembrief vir die parlement en die ander is die provinsiale stembrief vir die wetgewer in jou provinsie is.
Weereens is die vraag: Vir wie moet ek stem? Die antwoord is eintlik eenvoudig. Stem vir die party wie se waardes die naaste aan jou eie waardes is.
As jy sterk voel oor Christelike waardes en minderheidsregte en jy is gekant teen regstellende aksie,grondhervorming en ander diskriminerende arbeidswette, stem dan Vryheidsfront Plus. Die VF Plus is 'n party wat juis opstaan en veg vir minderhede se belange. 'n Stem vir die VF Plus is 'n stem vir 'n beter toekoms. Kiesers wat VF Plus stem moet ook onthou die party se naam verskyn heelbo op altwee stembriewe. Stem dus bo en bly bo!
Die belangrikste ding om te doen is om te gaan stem, want jou stem kan verandering teweeg bring. Verandering vir 'n beter toekoms.
Gaan maak dus jou kruisie op 7 Mei!
Redakteursnota: Die Afrikaanse opinieplatform sal die komende weke 'n oorsig van die belangrikste partye se standpunte toon. Onder meer die ANC, DA, VF+, COPE en Front Nasionaal se verkiesingsprogramme sal bespreek word.
Previous PUK-verslag: Wéér Nederlandse drama by NWU-pukke
Next As jy ANC stem, stem jy vir…
Dis baie belangrik dat mense gaan stem. Jou stem kan n verskil maak,n verskil vir n beter toekoms!
28 April 2014 om 20:25
Ek stem grootliks saam met Frik. Mense moet stem vir wie hulle wil. Dit is goed om krities te wees en politici te kritiseer, maar elkeen moet stem met wie hulle gemaklik voel.
En onthou, die VF plus man is steeds jou medelandsburger al is sy houding teenoor gays nie reg nie en sy godsdiens dalk vir jou bietjie vreemd.
Die punt is as daardie persoon nie kan stem na wat die hart begeer nie, dan is dit nie demokrasie nie.
Maar dit is wel belangrik dat kiesers ook besef dat die Vryheidsfront Plus nie een of ander monopolie op Christenskap het nie. Ook nie die ACDP nie. Nee geen politikus kan enige godsdiens totaal opeis nie.